Uizner: Mund të zhvillohen bisedime të tjera rreth statusit të Kosovës
I dërguari amerikan qartësoi sot në Prishtinë se për zgjidhjen e statusit të Kosovës duhet një konsensus ndërkombëtar
I dërguari amerikan për statusin e Kosovës, ambasadori Frenk Uinser, tha sot në Prishtinë se mund të zhvillohen bisedime të tjera rreth statusit. Pas takimit me udhëheqësit shqiptarë, ambasadori Uizner pohoi se kishte diskutuar me ta lidhur me mundësinë e përfshirjes së një periudhe tjetër diskutimesh për statusin. Megjithatë zyrtari i lartë amerikan theksoi se përfundimi i procesit do të jetë pavarësia e Kosovës. Zoti Uisner qartësoi sot në Prishtinë se për zgjidhjen e statusit të Kosovës duhet një konsensus ndërkombëtar. Ai tha se negociatat në nivel ndërkombëtar për një çështje kaq të rëndësishme sa Kosova janë të ndërlikuara dhe marrin kohë. tha zoti Uizner. Ambasadori Uisner tha se mesazhi që solli në Prishtinë ishte se Shtetet e Bashkuara dhe Kosova janë partnerë në arritjen e këtij objektivi, që është pavarësia e Kosovës. Presidenti Fatmir Sejdiu nënvizoi se Prishtina do të punojë së bashku me komunitetin ndërkombëtar, por vuri në dukje se Kosova nuk mund të mbetet peng i vazhdueshëm i tekave të ndonjë pale. Pas 13 muajsh bisedimesh, i dërguari i OKB-së për statusin e Kosovës, Marti Ahtisari, propozoi që Kosovës t’i jepet pavarësi e mbikqyrur. Propozimi i tij kundërshtohet nga Rusia. Moska ka thënë se nuk do të pranojë një zgjidhje, që nuk është e pranueshme nga të dyja palët. Gjatë vizitës së tij në Shqipëri, më 10 qershor, Presidenti Bush theksoi se rezultati përfundimtar i procesit të statusit të Kosovës do të jetë pavarësia. //rd//